इटावा। सैफई के चंदगीराम हॉकी स्टेडियम में बुधवार को पुरुषों की सीनियर नेशनल हॉकी चैंपियनशिप का शानदार आगाज हुआ। 23 साल के लंबे इंतजार के बाद इंडियन हॉकी फेडरेशन की ओर उत्तर प्रदेश को मेजबानी का मौका मिलने पर सैफई में पहली बार सीनियर लेबल की चैंपियनशिप हुई है। बदायूं के सांसद धर्मेंद्र यादव ने उद्घाटन किया। इस दौरान खेल और शिक्षा जगत की कई हस्तियां मौजूद रहीं। उद्घाटन के बाद स्टेडियम में शानदान आतिशबाजी की गई और तालियों की गड़गड़ाहट के साथ उत्तर प्रदेश और मध्य भारत की टीमों के बीच मैच खेला गया।